Hêzanê Xelisnayîşe Efrînî (HRE)  da zanayene ke 2 cergê îşxalkerî ameyî kiştene û derheqê babate de nê pare kerdî:
"Herêma Ezazî de hêzanê ma çarçewa çalakîyanê qesasî de vera artêşa tirke ya îşxalkere û cerganê aye çalakîyêke kerde. 11ê kanûne de dormeyê dewa Kefer Xaşirî ya herêma Ezazî de hêzanê ma vera çeper û qerargehanê cergan ê bi nameyê Lîwa El-Fetîh çalakîyêke kerde. Netîce de 2 cergî merdî, 4 cergî birîndar bîyî û doçkayêk ame îmhakerdene. Çalakîyan ra dima hêzanê artêşa tirkî ya îşxalkere û cerganê aye bi obusan dewanê Malîkîye û Merenaze yê qezaya Şera ser o bombayî varnayî. Heman wext de teyarayê keşfî yê artêşa tirkî ya îşxalkere herême ser o bêmabên gêrayî"
